35 



vendégeink is szép számmal vettek részt. Egy kisebb kirándulást 

 tettünk azonkivül a Nagyszénásra. Tagtársaink egyébiránt egész 

 éven át buzgón foglalkoztak Magyarország rovarfaunájának tanul- 

 mányozásával és részint egyedül, részint 2—3 vagy több személyből 

 álló kisebb csoportokban gyűjtöttek és kutattak az ország külön- 

 böző vidékein. 



Különösen nagy figyelmet fordítottak némelyek, első sorban 

 MmóK Ottó és Bokor Elemér tagtársaink a barlangok bogárfauná- 

 jára és általában a vak bogarakra. Az ő fáradhatatlan buzgalmuknak 

 és kipróbált ügyességüknek a múlt évben 9 új vak bogárfaj felfede- 

 zését köszönhetjük^. Ha ezekhez hozzámítjuk még azt a 3 új vak 

 bogarat, melyet Breit József osztrák bogarász a Bihar-hegységből 

 írt le, akkor kitűnik, hogy a magyarországi vak bogarak száma 

 1911 ben nem kevesebb mint 12 új fajjal gyarapodott. 



De a múlt év legnevezetesebb eredménye a hazai entomologia 

 terén még sem ez volt, hanem egy híres magyarországi bagolypille 

 életmódjának és fejlődési viszonyainak a felderítése. Ez a híres 

 bagolypille a rejtelmes Oxytrypia orMculosa, a melynek fejlődési 

 viszonyait oly sokáig hiába kutatták, s a melynek történetében mint 

 tudjuk, mindenféle emberi szenvedélyek, sőt a háttérben még 

 házasságtörés, verekedés, revolverlövések, becsületsértési és birtok- 

 háborítási pörök is szerepelnek. Schmidt Antal tagtársunknak több 

 évi kutatás után végre sikerült ezt az érdekes lepkét minden 

 stádiumában megfigyelni s ezzel a magyar entomologiának egyik 

 közel 100 éves problémáját megoldani. A mai közgyűlésünket követő 

 rendes havi ülésen fogja Schmidt tagtársunk erről szóló értekezését 

 előterjeszteni, melyet kivált lepkészeink bizonyára a legnagyobb 

 érdeklődéssel fognak meghallgatni. 



A múlt év, a Magyar Entomologiai Társaság fennállásának 

 első éve tehát már is becses és értékes felfedezésekkel gyarapította 

 szaktudományunkat. Ha tagtársaink a jövőben is ily nagyérdekű 

 felfedezésekkel fogják a hazai rovarvilág ismeretét gazdagítani, akkor 

 fiatal társulatunk valóban méltóan fog a többi régi és tekintélyes 

 külföldi entomologiai társulatok mellé sorakozhatni. Tagtársaink buz- 

 galma és ügyszeretete, a magyar rovarászok szakavatottsága és 

 rátermettsége e részben a legszebb reményekre jogosítanak. 



Azzal a meleg és őszinte óhajtással, hogy e remények hova- 

 tovább mind valóra váljanak, mai közgyűlésünket ezennel megnyílt- 

 nak nyilvánítom. 



A tárgysorozat értelmében a tiszti jelentések lévén soron, 

 elnök felhívja a titkárt, hogy jelentését terjessze elő. 



1 Leírásuk társulatunk folyóiratában, a Rovartani Lapokban jelen- 

 tek meg'. 



